
HO 



Laporan daripada Jabatan Kebajikan Masyarakat pada 
tahun 2003 dan statistik daripada Polis DiRaja Malaysia 
(PDRM) menunjukkan penglibatan dalam gejala sosial 
bermula seawal umur 10 tahun. Mengikut perangkaan yang 
dikeluarkan pada tahun 2005 oleh PDRM, sebanyak 76,403 
kes jenayah yang dilaporkan pada tahun tersebut di seluruh 
Malaysia iaitu melibatkan jenayah berbentuk kekerasan dan 
jenayah harta benda. 



* Sumber: Statistik Polis DiRaja Malaysia (PDRM), 2005 



Merokok 



Berdasarkan Peraturan Kawalan Hasil Tembakau 2004, berkuat 
kuasa mulai 1 Jun 2006, kerajaan telah mengambil langkah dengan 
mewajibkan mana-mana industri tembakau membuat paket baru 
bagi rokok. Kuantiti rokok yang kurang daripada 14 batang tidak 
dibenarkan dijual mulai tarikh tersebut. Tindakan ini diambil bagi 
mengurangkan pembelian rokok di kalangan individu dan remaja 
bawah umur juga boleh mengurangkan kadar pembelian kerana 
sekotak rokok mempunyai nilai yang tinggi. 



' Sumber: Kementerian Kesihatan Malaysia, 2006 



Merokok mengikut jantina 



Kajian yang dijalankan berkaitan dengan kegiatan merokok 
menunjukkan sebanyak 47.2% daripada jumlah lelaki (2,054 
orang) adalah perokok. Manakala sebanyak 4.8% daripada 
jumlah belia perempuan (2,030 orang) menghisap rokok. 




1 Sumber: Institut Penyelidikan Pembangunan Belia Malaysia (IPPBM), 2006 



Merokok mengikut kategori umur belia 



Kekerapan merokok mengikut umur menunjukkan, 
sebanyak 76.9% yang merokok kurang daripada 10 batang 
sehari adalah di kalangan umur belia 15 hingga 25 tahun. 
Manakala sebanyak 68.6% pula terdiri di kalangan belia 
yang berumur 26 hingga 40 tahun. 




Bagi kekerapan menghisap rokok 10 hingga 20 batang sehari 
menunjukkan sebanyak 12.5% terdiri di kalangan belia 
yang berumur 15 hingga 25 tahun dan 17.5% di kalangan 
belia berumur 26 hingga 40 tahun. Manakala kekerapan 
menghisap rokok iaitu lebih 20 batang sehari, umur antara 
15 hingga 25 tahun adalah sebanyak 10.6% dan 13.9% di 
kalangan belia berumur 26 hingga 40 tahun. 

' Sumber: Institut Penyelidikan Pembangunan Belia Malaysia (IPPBM), 2006 



Tahap penghargaan kendiri dan merokok 



Sebanyak 42.4% belia yang menghisap rokok mempunyai 
tahap penghargaan kendiri yang rendah dan sebanyak 24.2% 
terdiri di kalangan belia yang mempunyai penghargaan 
kendiri yang tinggi. 

* Sumber: Institut Penyelidikan Pembangunan Belia Malaysia (IPPBM), 2006 



Tahap motivasi dan merokok 

Peratusan belia yang mempunyai tahap motivasi pada tahap rendah 
juga adalah lebih banyak iaitu 33.8% dan sebanyak 25.3% di 
kalangan belia yang mempunyai tahap motivasi tinggi. 

' Sumber: Institut Penyelidikan Pembangunan Belia Malaysia (IPPBM), 2006 



Penyalahgunaan Dadah 



Statistik penagih dadah di Malaysia bagi tempoh 1988 
hingga 2005 yang telah dikeluarkan oleh Agensi Antidadah 
Kebangsaan, jumlah penagih dadah terkumpul bertambah 
dari 289,763 pada tahun 2005 kepada 292,696 orang 
sehingga Mac 2006. Ini menunjukkan peningkatan sebanyak 
1.32% berbanding tempoh yang sama pada tahun 2005. 
Bilangan penagih ini telah menyumbang 1.1% daripada 
jumlah penduduk Malaysia. 




1 Sumber: Buletin Dadah Bil 1/2006 Agensi Antidadah Kebangsaan (ADK), 2006 



Jumlah penagih dadah mengikutjantina 



Daripada jumlah 32,808 yang menagih dadah bagi tahun 2005, 
sebanyak 97.97% terdiri daripada lelaki berbanding perempuan iaitu 
2.03%. 

' Sumber : Agensi Antidadah Kebangsaan (ADK), 2006 



Jumlah penagih dadah mengikut etnik 



Majoriti daripada penagih dadah pada 2005 adalah terdiri 
daripada etnik Melayu (65.9%). Etnik Cina yang terlibat 
dengan penyalahgunaan dadah adalah 18.4%, dan etnik 
India adalah sebanyak 10.1%. Bumiputera Sabah dan 
Sarawak yang terlibat dalam penyalahgunaan dadah adalah 
4.0% dan Iain-Iain 1.6%. 

' Sumber: Agensi Antidadah Kebangsaan (ADK), 2006 



Penagihan dadah di kalangan belia 



Jumlah terkumpul penagih belia di Malaysia bagi 
tempoh 1988-2005 adalah sebanyak 254,020 orang. Jika 
dibandingkan dengan jumlah penduduk belia pada tahun 
2005, sebanyak 2.3% belia dikenal pasti terlibat dengan 
penagihan dadah. 




1 Sumber: Agensi Antidadah Kebangsaan (ADK), 2006 




Hubungan antara motivasi dengan pengambilan dadah 

Melalui kajian ini juga didapati belia yang mempunyai 
motivasi rendah iaitu sebanyak 3% cenderung mengambil 
dadah. Manakala bagi belia yang mempunyai motivasi tinggi 
dan terlibat dalam gejala ini adalah sebanyak 1 %. 

1 Sumber: Institut Penyelidikan Pembangunan Belia Malaysia (IPPBM), 2006 

HIV /AIDS 




Bilangan pesakit HIV/AIDS adalah seramai 64,439 orang 
sehingga tahun 2004. Pada tahun 1986 pesakit HIV adalah 
seramai 3 orang. Sehingga tahun 2004, seramai 9,442 orang 
telah dijangkiti AIDS manakala hanya seorang telah dijangkiti 
AIDS pada tahun 1986. 

Daripada jumlah 64,439 orang pesakit AIDS, kes kematian 
akibat AIDs adalah sebanyak 7,195 orang (76%). 



Sumber : Laporan Tahunan Kementerian Kesihatan Malaysia, 2005 




Kategori umur pesakit HIV dan AIDS 



Majoriti pesakit HIV adalah berumur antara 30 hingga 49 
(57.4%), begitu juga yang mengidapAIDS (68.0%). Manakala 
yang kedua terbesar adalah bagi kelompok umur 20 hingga 
29 tahun iaitu HIV (38.3%) dan AIDS (24%). 




Bagi peringkat umur lebih dari 49 tahun, pesakit HIV 
adalah sebanyak 3% dan yang mengidap AIDS sebanyak 
7.3%. Sebanyak 0.2% yang mengidap HIV dan 0.4% yang 
mengidapAIDS adalah bagi lingkungan umur kurang dari 2 
tahun. Masing-masing sebanyak 1 .1 % (HIV) dan 0.3% (AIDS) 
tiada mempunyai maklumat umur. 

: Sumber: Unit AIDS/5TI Kementerian Kesihatan Malaysia, 2 006 



LUMBA HARAM 




Kematian yang tinggi dilaporkan setiap tahun akibat 
kegiatan lumba haram. Bermula daripada tahun 2001 
hingga 2004, jumlah tangkapan yang dijalankan oleh PDRM 
adalah sebanyak 5,332 kes di seluruh Malaysia. Sepanjang 
tempoh tersebut, Selangor mencatatkan jumlah kes tertinggi 
iaitu sebanyak 1,041 kes. Dalam satu operasi pencegahan 
yang dijalankan didapati kebanyakan yang ditahan dalam 
lingkungan umur 16 hingga 28 tahun. 



* Sumber: Statistik Polis DiRaja Malaysia (PDRM), 2004 





Statistik lumba haram di Malaysia 

* Sumber: Statistik Polis DiRaja Malaysia ( 


'DRM),2004 

Tempat tinggal dan aktiviti lumba haram 




Daripada 1 73 orang yang terlibat dengan lumba haram, sebanyak 
53.7% belia tinggal bersama ibu bapa sendiri, 28% pula yang 
terlibat tinggal bersama rakan/saudara mara dan 1 0.4% tinggal 
bersama ibu atau bapa sahaja. 

Selain itu, sebanyak 6.9% tinggal bersama keluarga sendiri (yang 
telah berkahwin) dan selebihnya 0.6% tinggal bersama ibu atau 
bapa tiri. 

' Sumber: Institut Penyelidikan Pembangunan Belia Malaysia (IPPBM), 2006 



